User:M Jonathan/sandbox

= סינגולריות כבידתית אירומה = ייחודיות (סינגולריות) אירומה, היא נקודה מיוחדת במינה בחלל, שאינה נמצאת בחור שחור ולכן אין אופק אירועים שמונע מהצופה להבין מה קורה בנקודה זו. צפיפות החומר בנקודה הינה אינסופית, עד שהזמן בה מתעוות.

סינגולריות במודלים אסטרונומיים
בקוסמולוגיה מודל המפץ הגדול מכיל נקודה סינגולרית בתחילתו של הזמן. בסינגולריות המפץ הגדול, המודל חוזה שצפיפות החומר ועיקום המרחב-זמן היו אינסופיים. במודלים קוסמולוגיים מסוימים קיימת נקודה סינגולרית נוספת של היקום, בשם הקריסה הגדולה, והיא מציינת את קץ הזמן ביקום.

הוגי התאוריה
את התאוריה הגה אלברט איינשטיין, אך לפני שהוגדרה היטב, מדענים רבים תמכו בתאוריה זו, ביניהם -רוגר פנרוז, ג'ון פרסקיל, קיפ תורן, סוברהמניאן צנדראסקאר, קרל שוורצשילד אך לבסוף מי שהגדיר את התאוריה היה סטיבן הוקינג במאה ה-20.

תאוריית הצנזורה הקוסמית
(ערך מורחב: השערת הצנזורה הקוסמית)

הגרסה החלשה של השערת הצנזורה הקוסמית
הגרסה החלשה של השערת הצנזורה הקוסמית טוענת כי כל נקודה סינגולרית מוסתרת לצופה מרחוק על ידי אופק אירועים (קיים סביב חור שחור), ושמשום כך לא יכולות להתקיים נקודות סינגולריות חשופות ("אירומות"), כלומר שצופה יכול להבחין במתחרש בנקודה הסינגולרית מרחוק. בשנות ה־90 של המאה ה־20 בוצעו סימולציות מחשב שבהן נוצרה סינגולריות אירומה, אך זה היה תמיד כתוצאה מסידור ספציפי של חלקיקים במצב ההתחלתי. שינוי במיקומו של חלקיק בודד בתנאי ההתחלה של הסימולציה גרם להיווצרות של אופק אירועים ולכן הנקודה לא הוגדרה כאירומה או לאי-היווצרות של סינגולריות בכלל.

הגרסה החזקה של השערת הצנזורה הקוסמית
הגרסה החזקה של השערת הצנזורה הקוסמית מרחיקה לכת וטוענת שקיומה של סינגולריות כלשהי מלבד סינגולריות התחלתית (המפץ הגדול) או סופית (הקריסה הגדולה) לא תיתכן במסגרת של תורת היחסות הכללית. על־כן, פיזיקאים רבים גורסים שקרוב לנקודות הסינגולריות, תורת היחסות הכללית חדלה מלתת תיאור מדויק של הכבידה. נהוג להניח כי תאוריה של כבידה קוונטית - תאוריה שתאחד את תורת היחסות הכללית עם מכניקת הקוונטים - תספק תיאור טוב יותר בנוגע למה שמתרחש במקומות בהם קיימת נקודה סינגולרית על פי תורת היחסות הכללית. נכון ל־ 2017 אף תאוריה של כבידה קוונטית לא נמצאה מספקת הן מבחינה ניסיונית והן מבחינה תאורטית.

האם ניתן לראות ייחודיות אירומה
ישנם מספר פתרונות למשוואותיה של תורת היחסות הכללית שלפיהם יוכל אסטרונאוט לראות סינגולריות אירומה. קטע המדבר על שיטוט של אסטרונאוט בחלל מתוך קיצור תולדות הזמן (סטיבן הוקינג):

"אילו יצליח לחמוק מנפילה לתוך הסינגולריות ותחת זאת יפול דרך "חור תולעת" וייצא דרכו למקום אחר במרחב, רעיון זה מציע אפשרויות נהדרות למסע במרחב ובזמן אבל למרבה הצער נראה כי כל הפתרונות האלה בלתי יציבים ביותר, הפרעה קלה שבקלות כגון נוכחות של אסטרונאוט עלולה לשנות אותם כך שהאסטרונאוט לא יוכל לראות את הסינגולריות לפני שיפגע בה וזמנו יגיע לקיצו. במילים אחרות הסינגולריות תימצא לעולם בעתידו ולעולם לא בעברו.

הגרסה החזקה של השערת הצנזורה הקוסמית קובעת כי בפיתרון מציאותי הסינגולריות ימצאו תמיד לגמרי בעתיד (כמו סינגולריות הקריסה הכבידתית) או לגמרי בעבר (כמו המפץ הגדול) יש לקוות מאוד שהגרסה החזקה של השערת הצנזורה הקוסמית תחזיק מעמד משום שבקרבת ייחודויות אפשרי אולי לנוע לעבר. זה יכול להיות טוב ויפה לסופרי מדע בדיוני אבל במצב זה שום דבר לא יהיה בטוח לעולם, מישהו עלול לחזור לעבר וליצור פרדוקס השמדת מידע."

ראו גם
מסע בזמן

חור שחור

מקורות מידע
קיצור תולדות הזמן מאת סטיבן הוקינג

שלוש הדקות הראשונות מאת סטיבן ויינברג